Page:John Anderson my Jo (1).pdf/5

 Waiting on me, my love,

He’s waiting on me;

For he’s low down, he’s in the broom,

That’s waiting on me.

It was upon a Lammas night,

When corn rigs are bonny,

Beneath the moon’s unclouded light,

I hied awa’ to Annie;

The time flew by wi’ tentless head,

Till ’tween the late and early:

Wi’ sma’ persuasion she agreed

To see me thro’ the barley.

O corn rigs and barley rigs,

An’ corn rigs are bonny:

I’ll ne’er forget that happy night

Amang the rigs wi’ Annie.

The sky was blue, the wind was still,

The moon was shining clearly;

I set her down wi’ right good will,

Amang the rigs o’ barley.

I kent her heart was a’ my ain,

I loe’d her most sincerely;

I kiss’d her owre and owre again,

Amang the rigs o’ barley!

I lock’d her in my fond embrace,

Her heart was beating rarely;

My blessings on that happy place,

Amang the rigs o’ barley!